Charles Lenormant

Charles Lenormant (født 1. juni 1802 i Paris, død 22. november 1859 i Athen) var en fransk  arkeolog og egyptolog.

Liv og virke
 Bakgrunn
Lenormant studerte til å begynne med jus, men gikk så over til arkeologiske studier.

Forskning
Han reiste sammen med Jean-François Champollion i 1828 rundt i Egypt og deltok i 1829 i den franske Morea-ekspedisjon. Etter hjemkomsten ble han i 1830 leder for avdelingen Beaux Arts ved undervisningsministeriet, og så konservator ved Bibliothèque de l’Arsenal, fra 1832 ved Bibliothèque nationale, med særlig ansvar for Cabinet des Médailles. Fra 1840 til 1859 ledet han kabinettet.

Fra 1835 til 1846 var han professor for historie ved Sorbonne. Etter påtrykk fra studentene måtte han innstille sine forelesninger, fordi han i disse hadde forfektet ortodoks katolsk tro. Det var studenter som utøvet påtrykket, som reaksjon på hans delaktighet i avskaffelsen av Edgar Quinets lærestol. Etter at han ble tvunget fra sin professorat fikk hanan redaktøransvaret for Correspondent, som han så gav fra seg i 1855.

I 1849 fikk han et professorat for egyptisk språk og arkeologi ved Collège de France.

Han var fra 1839 medlem av Académie des Inscriptions et Belles-Lettres og fra 1845 etter forslag fra Theodor Panofka og August Böckh korresponderende medlem ved det prøyssiske vitenskapsakademi. Han samarbeidet tett med Jean-Joseph-Antoine-Marie de Witte.

I 1826 giftet han seg med Julie Récamiers datter. Gjennom hustruen fikk han innpass i den parisiske sosietet. Deres sønn var arkeologen François Lenormant.

Hans grav er på Kolonoshøyden i Athen.

 Skrifter 
 med P. Delaroche, H. Dupont: Trésor de numismatique et de glyptique (Paris 1834-1850, 20 bind)
 Introduction à l'histoire orientale (1838)
 Musée des antiquités égyptiennes (1835-1842)
 med Jean-Joseph-Antoine-Marie de Witte: Élite des monuments céramographiques (1837-1861, 4 bind)
 Questions historiques (1845, 2 bind)

 Referanser 

 Litteratur 

 Christa Kirsten (utg.): Die Altertumswissenschaften an der Berliner Akademie. Wahlvorschläge zur Aufnahme von Mitgliedern von F. A. Wolf bis zu G. Rodenwaldt. Akademie, Berlin 1985 (Studien zur Geschichte der Akademie der Wissenschaften der DDR, Band 5), s. 75.
 Sabine Jaubert: «Lenormant, Charles.» I: Peter Kuhlmann, Helmuth Schneider (utg.): Geschichte der Altertumswissenschaften. Biographisches Lexikon (= Der Neue Pauly. Supplemente Bd. 6). Metzler, Stuttgart 2012, ISBN 978-3-476-02033-8, sp. 715–716.

Kategori:Franske arkeologer
Kategori:Franske egyptologer
Kategori:Personer fra Paris
Kategori:Fødsler i 1802
Kategori:Dødsfall i 1859
Kategori:Franske numismatikere